Dacă ești tânăr (între 17 și 27 de ani) și interesat să vizitezi Europa, să cunoști oameni noi și să înțelegi culturi diferite, atunci aplică la grantul de călătorii al Fundației Schwarzkopf până pe 19 martie. Grantul oferit esdte în valoare de 550 €.

Scopul Fundaţiei Heinz-Schwarzkopf este de a sprijini dezvoltarea tinerilor astfel încat să aibă o conştiinţă politică, să fie personalităţi responsabile şi să sprijine procesul european. Motivația aplicanților trebuie să fie legată de dorința acestora de a explora Europa și voința de a documenta această experiență.

Aplicanții trebuie să aibă între 17 și 27 de ani și să fie rezidenți permanenți în una din cele 47 de state Europene. Sunt încurajați să aplice toți tinerii interesați, indiferent de mediul din care vin.

Călătoria în mod normal va ține între trei și șase săptămâni. Pentru tinerii aflați deja într-un internship sau program de mentorat organizatorii pot oferi perioade mai scurte pentru călătorie de două săptămâni.

Pentru mai multe detalii legate de această oportunitate, accesați pagina oficială aici.